5 Ronin

5 Ronin – 2018-ci ildə yaradılmış Türkiyə kiberidman klubu. 2018–2020-ci illərdə Bursaspor Esports kimi çıxış etmişdir.

 Tarixi 
Klub 2018-ci ildə "Bursaspor" klubunun kiberidman şöbəsi kimi yaradılmış və "Bursaspor Esports" kimi çıxış etməyə başlamışdır. 2020-ci ildə müstəqil klub olaraq "5 Ronin" adlanmağa başlamışdır.

 League of Legends 
Klub 2018 mövsümündə Türkiyə Çempionluq Liqasında yarışmağa başlamışdır. Yay splitində debüt edirək turniri 6-cı yerdə tamamlamışdır. 2019 mövsümünün qış splitində 18 oyunda cəmi 1 qələbə qazanmış və sonuncu yeri tutmuşdur.

2020 mövsümündə komanda yeni adla çıxış etməyə başlamış, lakin qış splitini sonuncu yerdə başa vurmuşdur. Yay splitində komanda ən böyük uğuruna imza ataraq finala çıxmış, lakin "SuperMassive" klubuna 2–3 hesabı ilə məğlub olmuşdur. 2021 mövsümündə ümumiyyətlə pley-offa çıxmağı bacarmamışdır. 2022 mövsümünün yay splitində isə 18 oyunun hamısında məğlub olaraq sonuncu yeri tutmuşdur. 2023 mövsümünün qış splitində də komanda cəmi 1 qələbə qazanaraq sonuncu pillədə qərarlaşmışdır.

2023-cü ilin mayında tələbləri qarşılamadığı üçün liqadan kənarlaşdırıldığı açıqlanmışdır.

 İstinadlar 

 Xarici keçidlər 
 Rəsmi saytı

Kateqoriya:Türkiyə Çempionluq Liqası komandaları
Kateqoriya:2018-ci ildə Türkiyədə yarananlar
Kateqoriya:Türkiyənin kiberidman komandaları